joogastiile on ilmselt tänaseks mustmiljon. sest et meil kõigil on erinev maitse, kehaline ettevalmistus ja vaimse arengu vajadused. mina võrdlen joogastiile tavatunni füüsilise ja vaimse intensiivsuse järgi. erinevate joogastiilide tavatunde võib ka jaotada rutiinsuse ja vaheldusrikkuse järgi. miks ma rõhutan, et võrdlen tavatunde? seepärast, et kõik joogastiilid sisaldavad füüsilisi harjutusi, mediteerimist, hingamistehnikaid, toitumis-soovitusi ja teatud maailmavaadet. (kõikide joogastiilide alused on suures osas samad.) lihsalt tavalises joogatunnis, mis kestab 1-2 tundi, läheb rõhk vaid teatud asjadele, kuna kõigeks lihtsalt ei jää aega. mõnes joogastiilis on see peamiselt hingamisharjutused ja mediteerimine, mõnes teises jällegi võib tund sisaldada ainult füüsilisi harjutusi. (lisan kohe, et kahtlemata eelistan mina kundalini joogat - vaheldusrikkuse, füüsilise koormuse, aga samas ka meditatiivse poole olemasolu pärast)